Jüri Poska

Jüri Gabriel Poska (8. jaanuar 1919 Helsingi – 12. jaanuar 1974 Sundbyberg) oli eesti advokaat ja õigeusu preester.

Elulugu
Jüri Poska oli Jaan Poska noorim poeg.

Ta alustas kooliteed Pariisis Montigne'i lütseumis, lõpetas 1937. aastal Jakob Westholmi Gümnaasiumi ja 1942. aastal cum laude Tartu Ülikooli õigusteaduskonna. Akadeemiliselt oli ta Eesti Üliõpilaste Seltsi liige.

Ta oli Tallinnas ringkonnakohtu kohtuameti kandidaat. 

Suure põgenemise lainega Rootsi jõudnuna töötas ta aastail 1944–1946 Malmö tööametis, seejärel oli praktiseeriv jurist. 1967. aastal lõpetas ta Stockholmi Ülikooli õigusteaduskonna.

Ühiskondlikes ametites oli ta aastail 1945–1946 Malmös Noorte Meeste Kristliku Ühingu esimees, Eesti Komitee juriskonsult, paljude kiriklike organisatsioonide liige.Voldemar Kures. "Jüri Poska 50-aastane". Meie Elu nr 2, 9. jaanuar 1969. Lk 10

1972. aastal pühitseti ta Münchenis ukraina Peeter-Pauli õigeusu kirikus preestriks. Pühitsemine toimus kahes etapis: laupäeval, 5. augustil 1972 pühitseti Jüri Poska lugejaks, hüpodiakoniks ja diakoniks ning pühapäeval, 6. augustil 1972 toimunud piiskoplikul jumalateenistusel preestriks. Pühitsemise viis läbi piiskop Orest (ukrainlane USA-st), keda assisteerisid ülempreester Palladius, diakon Aleksander ja sakslasest hüpodiakon Horst.Usk ja Elu. Eesti Apostlik-Õigeusu Kiriku väljaanne nr 2, 1972

Teosed
The Martyrdom of Bishop Platon. Culture Fund of the Estonian Apostolic Orthodox Church. Stockholm 1968

Tunnustus
Püha Piiskop Platoni ordeni III järk, 1968
kuldrist, 1972
Eesti Rahvusfondi kuldmärk
Katoliiklik teenetemärk Notre Dame des Victoires

Isiklikku
Jüri Poska oli abielus luuletaja Helve Poskaga (26. märts 1925 Haapsalu – 14. aprill 2020 Stockholm), neil oli neli last.

Viited

Kirjandus
Peet Ainsaar. "Jüri Poska in memoriam". Eesti Päevaleht (Rootsi), 2. veebruar 1974, nr 9. Lk 8

Välislingid
Album Academicum Universitatis Tartuensis 1918-1944
Vaimulike andmebaas

Haud Stockholmi Metsakalmistul

Kategooria:Eesti advokaadid
Kategooria:Eesti õigeusu vaimulikud
Kategooria:Eesti õigusteadlased
Kategooria:Jakob Westholmi Gümnaasiumi vilistlased
Kategooria:Tartu Ülikooli õigusteaduskonna vilistlased
Kategooria:Eesti Üliõpilaste Seltsi liikmed
Kategooria:Stockholmi Ülikooli vilistlased
Kategooria:Püha Piiskop Platoni ordeni kavalerid
Kategooria:Eestlased Rootsis
Kategooria:Stockholmi Metsakalmistule maetud
Kategooria:Sündinud 1919
Kategooria:Surnud 1974